cyanic-selkie/wikianc huggingface dataset:
Tomass Mincers
Darbojies un sludinājis Jīterbogā, Cvikavā, Prāgā, Alštetē, Mīlhauzenē un Nirnbergā. Mīlhauzenē sagūstīts un sodīts ar nāvi. Marksisti (piemēram, Engelss un Kautskis) uzskatīja Minceru par agrīno cīnītāju pret feodālismu un cīnītāju par bezšķiru sabiedrību. Plaši tika godāts VDR.
GP3 Series
GP3 Series, saīsināti saukts GP3, bija atklāto riteņu autosporta čempionāts, kas pastāvēja no 2010. līdz 2018. gadam. Tas tika izveidots kā sagatavošanās čempionāts braucējiem, kas vēlas startēt GP2 Series.
Kuitala
Latvijā
Latvijā kuitala ir parasta caurceļotāja gan pavasarī, gan rudenī. Tā arī nelielā skaitā ligzdo klajos purvos, apmēram 150—200 pāri. Suga iekļauta īpaši aizsargājamo sugu sarakstā pēc Ministru kabineta 2000. gada noteikumiem, ierakstīta Sarkanajā grāmatā, 2. kategorijā.
Famara Djediū
Famara Djediū (fr, dzimis ) ir Senegālas futbolists, spēlē uzbrucēja pozīcijā, Senegālas futbola izlases dalībnieks. Kopš 2023. gada Djediū pārstāv Spānijas La Liga komandu Granada CF.
Šeins Batjē
Šeins Batjē (Shane Courtney Battier; dzimis ) ir amerikāņu basketbolists, spēlē vieglā uzbrucēja un uzbrūkošā aizsarga pozīcijās. Pašlaik (2013) pārstāv NBA klubu Maiami "Heat".
Bikini
Vēsture
Līdz pat 20. gadsimta vidum peldkostīms bija diezgan konservatīvs un klāja lielāko ķermeņa daļu. Par mūsdienu bikini radītāju uzskata Parīzes modes mākslinieku Luiju Reāru, kurš "pilnveidoja" peldkostīmu Atom, ko dažus mēnešus agrāk izveidoja Žaks Eims. Bikini publikai pirmo reizi demonstrēja dejotāja Mišelina Bernardīni. Jauno peldkostīmu nosauca par godu Bikini atolam, kur četras dienas iepriekš ASV veica kodolizmēģinājumus.
Asko (zīmols)
Vēsture
1931. gadā uzņēmums tika pārdēvēts par Asko-Avonius Huonekalutehtaat (Asko-Avoniusa mēbeļu darbnīca) ar produkcijas zīmolu Asko. Īpašnieks arī nomainīja uzvārdu uz Asko-Avoniuss. Tajā pat gadā Londonā tika atvērts pārdošanas birojs un sākts mēbeļu eksports. 1930. gadu sākumā mēbeļu dizainu sāka izstrādāt profesionāļi. Tika izveidota mēbeļu pārdošanas veikalu ķēde. 1934. gadā veikali tika slēgti, turpmāk Asko esot tikai kapitāldaļu turētājs izplatītāju uzņēmumos. 1937. gadā tika atklāta ražotne, kurā izgatavoja mēbeles no caurulēm; drīz tā tika atdalīta kā meitas uzņēmums UPO.
Naudas piedāvājums
Naudas piedāvājums ir kopējais naudas apjoms, to veidojošā nauda tiek iedalīta 3 vai 4 (vai vairāk) naudas elementos, komponentos jeb sastāvdaļās atkarībā no tās likviditātes (t.i., pēc tā cik viegli to ir pārvērst precē).
Lil Tecca
Tailers Džastins Entonijs Šārps (dzimis 2002. gada 26. augustā), profesionāli pazīstams kā Lil Tecca, ir amerikāņu reperis un dziedātājs. Viņš kļuva pazīstams, izdodot savu 2019. gada singlu "Ransom", kas Billboard Hot 100 topā sasniedza 4. vietu. Singls tika iekļauts viņa debijas miksteipā We Love You Tecca (2019), kas ASV Billboard 200 ieņēma 4. vietu. Miksteipā bija iekļauti arī singli "Love Me" un "Did It Again". Viņa debijas studijas albums Virgo World (2020) debitēja Billboard 200 10. vietā un iekļāva Billboard Hot 100 topā iekļuvušās dziesmas "Dolly" (piedalās Lil Uzi Vert) un "When You Down". Viņa otrais miksteips We Love You Tecca 2 tika izdots 2021. gada augustā, un tajā bija iekļautas dziesmas “Repeat It” un “Lot of Me”.
Naudas piedāvājums
Naudas masa savukārt ir tā naudas piedāvājuma daļa, kas paliek ne-banku subjektu rīcībā. Banku naudas piedāvājums mīnus banku naudas pieprasījums ir naudas masa.
Programmatūras izstrādātājs
Šie speciālisti ir koncentrējušies uz operētājsistēmas līmeņa programmatūru, kompilatoriem un tīkla izplatīšanas programmatūru. Šī loma ir vairāk paredzēta risinājumu izstrādei uzņēmumu organizācijām. Tas ietver programmatūras izstrādi medicīnas, rūpniecības, militārajiem, sakaru, aviācijas, kosmosa, biznesa, zinātnes un vispārējiem skaitļošanas lietojumiem.
Izstrādātāji Latvijā
Programmatūras izstrādātāju grāmatvedības nozarē turpina darboties stabilā veidā. Vadītājs Viesturs Slaidiņš no "Jumis Pro" norāda, ka tirgū laiku pa laikam parādās jauni spēlētāji, kuri lielākoties ir ārvalstu izstrādātāji ar gatavām grāmatvedības sistēmām.
Kvantu ķīmija
Atoma uzbūve
Atoma elektronapvalka izmērs vairāk kā 10000 reizes pārsniedz kodola izmēru.
Ķīmiskās saites veidošanās un molekulu, kā arī cietvielu, uzbūve
Tā kā Šrēdingera vienādojuma precīzais atrisinājums molekulārajām sistēmām, kuras satur vairāk kā vienu elektronu, nav zināms, parādījās ķīmiskās saites tuvinātās teorijas.
Atomu un molekulu jonizācija
Sakarā ar sārmu metālu zemajām jonizācijas enerģijām, to atomi dažādu iedarbību ietekmē salīdzinoši viegli zaudē savus ārējos elektronus. Tāda zaudēšana notiek sārmu metāla tīras virsmas apgaismojuma iedarbībā. Šī parādība, kuru sauc par fotoelektrisko efektu, ir fotoelementu darbības pamatā, t.i. tādu ierīču, kas tieši transformē gaismas enerģiju elektriskajā. Fotoelektriskā efekta kvantu dabu atklāja Einšteins: viņam 1921. g. piešķīra Nobela prēmiju par teorētiskās fizikas darbiem, īpaši — par fotoefekta likumu atklāšanu.
Upesciems (Garkalnes pagasts)
Upesciems (agrāk arī Berģi, Atvari) ir apdzīvota vieta Ropažu novada Garkalnes pagastā, kas izveidojusies starp Rīgas apvedceļu A4 un Lielo Juglu.
Babītes iela (Rīga)
Babītes iela ir bijusī iela Rīgā, Zemgales priekšpilsētā, Beberbeķu apkaimē. Babītes iela sākās no Beberbeķu ielas un beidzās pie pilsētas robežas. Patlaban (2020. gadā) iela vairs nav iekļauta Valsts zemes dienesta Adrešu reģistrā.
Angel Beats!
Sižets
Galvenais varonis Judzuru Otonaši iekrīt dīvainā pasaulē, kur pēc nāves dzīvo dvēseles - Šķistītava. Tur viņš satiek meiteni Juri, kura aicina Otonaši pievienoties savai organizācijai - „Aizkapa Pasaules Frontei” (jap 死んだ世界戦線   Šinda Sekai Sensen), kas cīnās pret Dievu. Otonaši piekrīt Juri piedāvājumam. Pakāpeniski puisis sāk saprast notiekošo būtību jaunajā pasaulē. Īstenībā, Šķistītava ir pasaule, kurā pusaudži, kuriem ir atņemti jauniešu prieki, var aizpildīt šo trūkumu savā dzīvē. Papildus tiem, šeit dzīvo "NPC" (nespēlētāja tēls, no angļu valodas.  Non Playable Character - NPC) - radības, kas ir līdzīgas parastiem cilvēkiem, bet bez samaņas, kuru mērķis ir tikai atdarināt parasto skolas dzīvi, radot ekstras. Eņģelis, kuras īstais vārds ir Kanade Tačibana, zaudē skolas valdes priekšsēdētājas vietu, kuru aizstāj viceprezidents Naoi. Naoi izmanto hipnozi, lai kontrolētu NPC un cīnītos pret fronti. Otonaši apstādina Naoi, pēc ka viņš pievienojas “frontei”. Pateicoties hipnozei, Otonashi atgriež atmiņu, vēlāk viņš kļūst par Kanade draugu un aicina viņu pievienoties “frontei”. Kanade atkal kļūst par skolas padomes priekšsēdētāju un sāk palīdzēt frontes locekļiem.
Programmatūras izstrāde
Biznesa process
Grafiska informācijas pašreizējās stāvokļa attēlošana nodrošina ļoti efektīvu veidu, kā prezentēt informāciju gan lietotājiem, gan sistēmas izstrādātājiem. Biznesa modelis ilustrē funkcijas, kas saistītas ar modelējamo biznesa procesu, un organizācijas, kas veic šīs funkcijas. Attēlojot darbības un informācijas plūsmas, tiek izveidots pamats, lai vizualizētu, definētu, saprastu un validētu procesa būtību.
Olafs Okonovs
Dzīvesgājums
Kā redaktors, producents un TV režisors strādājis vairākos uzņēmumos, tajā skaitā "Latvijas Radio" Informācijas dienestā, reklāmas aģentūrā "Alfa centrs", Latvijas Televīzijā un SIA "HansaMedia". Tāpat strādājis pie vairākām filmām, tajā skaitā "Teritorija. Vija Celmiņš", "1/10 Zemesmātes biroja", "9 km no nākotnes", "Darbnīca laukos", "Boriss saka. Latvijas laikmets" un "Skudriņa".
Kino darbi
Desmit gadus vēlāk Jura Podnieka studijā veidotajā filmā Teritorija. Vija Celmiņš (2014) Olafs Okonovs atklāja pasaulslavenās latviešu mākslinieces tuvplānu ārkārtīgi poētiskā un dziļi personiskā izteiksmē, un filma tika nominēta Nacionālajai kino balvai kategorijā Labākā dokumentālā filma (līdz 60 min). Vēl viena Lielā Kristapa nominācija Olafa Okonova filmogrāfijā ir Labākā īsmetrāžas filma 2019, kuru saņēma dokumentālā cikla Latvijas kods filma Dāvids un Goliāts (producents – Sandijs Semjonovs).
Agrārā reforma Latvijā
Valsts zemes fonds
Līdz ar likuma izdošanas laiku — 1920. gada 16. septembrī šīs zemes skaitījās atsavinātas, neparedzot nekādu atlīdzību un pārgāja valsts īpašumā. Valsts zemes fonds kopā bija ieguvis 3396815 ha zemes jeb 52% lauksaimniecībā izmantojamo zemju kopplatību, nacionalizējot 1479 muižas, 294 pusmuižas un 171 mācītājmuižu, 202 lauku saimniecības, 546 atsevišķus zemes gabalus, 5865 dzimtsnomas gabalus. Iepriekšējiem zemes īpašniekiem, anulējot hipotekāros parādus, tika atstāta atstājamā jeb neatsavināmā zemes daļa, kas nav muižu centri un līdzinājās vidējām pārdotajā zemnieku saimniecībām — 50 ha līdz 100 ha platībā, jo likums noteica saimniecības kā nedalāmas, ja to platība nepārsniedza 100 ha. Reformas sākumā neatsavināja arī zemes un muižas, kas piederēja apriņķiem, pilsētām, miestiem, pagastiem un sādžām. Mācītāju vajadzībām no bijušo mācītājmuižu zemēm parasti atstāja 50 ha zemes. Zemes, kas piederēja pilsētām, miestiem vai pagastu sabiedrībām, netika ieskaitītas zemes fondā un sadalītas, tikai noteiktā laikā likvidējamas. Kopā ar zemi pret atlīdzību valstij varēja tik atsavināti mājlopi un inventārs.
Agrārreformas nostiprināšana
Situācijās, kad agrāk minēto kategoriju pretendentiem uz zemi tā tika piešķirta, bet viņiem nebija vajadzīgo līdzekļu vai saimniecības inventāra, tad saskaņā ar 1923. gada likumu ar Centrālās zemes ierīcības komitejas piekrišanu piešķirtās saimniecības likums ļāva pārdot tālāk. Taču personām, kuras bija no valsts zemes fonda ieguvušas zemi un vēlāk to pārdevušas, nebija tiesību nākamos 10 gadus iegūt no jauna zemes fonda zemi bez īpašas valdības atļaujas.
Pretendentu uz zemi kategorijas
Visi pretendenti uz zemi tika iedalīti piecās kategorijās. Ārpus kategorijām zeme pienācās Valdības, pašvaldības, sabiedriskajām iestādēm, sociālām labierīcībām un kultūras vajadzībām. Automātiski zemi piešķīra arī vietējo sīkzemnieku zemes piegriezumiem vai jaunu saimniecību pieprasījumiem līdzšinējo vietā, kā arī ilggadējām rentes mājām, kurās nodarbojās ar zemkopību un kuras ilgus gadus lietojuši vietējie zemkopji. Tāpat ārpus kārtas zeme pienācās neatsavināmo saimniecību robežu noapaļošanai un starpgabalu likvidēšanai.
Aprikožu samtbeka
Aprikožu samtbeka (Xerocomus armeniacus jeb Rheubarbariboletus armeniacus, agrāk arī Xerocomellus armeniacus un Boletus armeniacus) ir neliela Latvijā, iespējams, ļoti reti sastopama beku dzimtas sēne, kuras augļķermeņi ir ēdami. Ir novecojušas ziņas par šīs sugas atrašanu Latvijā, taču iespējams, ka tā patiesībā bijusi līdzīgā bifeļādas samtbeka. 2008. gadā šī suga tika pārcelta no samtbeku ģints uz jaunizveidotu ģinti Xerocomellus, bet pēc 2013. gada DNS pētījumiem, 2015. gadā - uz jaunizveidotu ģinti Rheubarbariboletus, kurā izraudzīta par tipisko sugu. Latvijas mikologi šai sugai pagaidām saglabājuši samtbekas nosaukumu.
Baibas iela
Baibas iela var būt:
Mazais zēns
"Mazo zēnu" virs Hirosimas nogādāja pulkvedis Pols Tibetss un kapteinis Roberts A. Luiss ar Boeing B-29 Superfortress Enola Gay bumbvedēju. Atombumba tika izmesta virs Hirosimas no 9360 m augstuma un 580 m augstumā tā tika uzspridzināta. Šī bija pirmā atombumba, kas tika izmantota kā ierocis. Otra — "Resnais vīrs" — tika nomesta virs Nagasaki trīs dienas vēlāk. "Mazais zēns" eksplodēja ar 16 TNT kilotonnu lielu enerģiju. Dažādos neatkarīgos avotos tiek norādīts, ka 1945. gada decembrī no atombumbas sprādziena bija miruši 90 000—166 000 cilvēku. Sprādziena rezultātā tika iznīcināti vairāk nekā 50% pilsētas ēku.
Iespējams, atombumba tika nosaukta Franklina Rūzvelta vārdā.
Takuja Jamada
Nacionālā izlase
!Kopā||4||0
Niuiešu valoda
Skaitļi
2 ua
Piezīme: Skaitli 4 var saukt divos veidos: fa un fā.
Motorola Solutions
Vēsture
Sākot ar 2017. gada martu, Motorola Solutions sāka virkni tiesas prāvu pret Ķīnā bāzētu divvirzienu radio iekārtu ražotāju Hytera ASV, Vācijā un Austrālijā, kā arī ar ASV Starptautisko tirdzniecības komisiju (USITC). Sūdzības bija par to, ka Hytera tīši pārkāpj Motorola Solutions īpašumā esošos patentus un izmanto tirdzniecības noslēpumus, ko nozaguši trīs bijušie Motorola Solutions darbinieki, kuri pārgāja darbā Hytera. Motorola Solutions centās apturēt Hytera aparatūras pārdošanu un importēšanu šajās valstīs. 2017. gada aprīlī USITC paziņoja, ka tā ir nolēmusi sākt izmeklēšanu par Hytera tirdzniecības praksi. Decembrī Hytera iesniedza pretmonopola prasību pret Motorola Solutions, apgalvojot, ka tas ir iesaistījies pret konkurenci vērstās darbībās, kas saskaņā ar Šermana likumu un Kleitona likumu ir nelikumīgas. Hytera sūdzībā tika apgalvots, ka Motorola Solutions neļauj Hytera konkurēt ASV tirgū, piemērojot paaugstinātas cenas un iesaistoties monopolistiskajā shēmā, kas ietver LMR izplatītāju piespiešanu nepārdot Hytera produktus.
Psammolepis undulata
Salīdzinājums
Pēc vecu īpatņu branhiālo plātņu formas Ps. undulata visvairāk līdzinās Psammolepis heteraster, taču pēdējam branhiālās plātnes, acīmredzot, ir mazākas, bet ādas zobi ir daudzveidīgāki un neregulārāki. Jaunu īpatņu branhiālās plātnes izceļas ar ļoti šauru brīvo daļu augšpusē. Šāda pat šaura brīva daļa, spriežot pēc augšanas līnijām, varēja būt vienīgi Schizosteus toriensis jauno īpatņu branhiālajām plātnēm. Bet viņu veco īpatņu plātnēm arī ir ļoti šaura brīvā daļa, kad tajā pat laikā Ps. undulata vēlīnajās augšanas stadijās brīvās daļas platums pārsniedz mediālās daļas platumu.
Jūrascūciņu apakšdzimta
Jaunākajās sistemātikās moko ģints tiek klasificēta kapibaru apakšdzimtā (Hydrochoerinae) kopā ar kapibarām. DNS pētījumi liecina, ka jūrascūciņas (Cavia) un kalnu jūrascūciņas (Microcavia) ir savstarpēji tuvāk radniecīgas nekā ar trešo apakšdzimtas ģinti — dzeltenzobu jūrascūciņām (Galea).
Džeimss Kāns
Par ieguldījumu kino industrijā Kānam 1978. gadā tika piešķirta zvaigzne Holivudas Slavas alejā.
Alise Freindliha
Saņēmusi divas nacionālās teātra prēmijas "Zelta maska" (2001, 2006), četras Krievijas kinomākslas akadēmijas "Nika" prēmijas (1995, 2006, 2016 (goda balva), 2018) un divas Krievijas nacionālās kinobalvas "Zelta ērglis" (2018, 2020 (goda balva)).
Baibas iela (Rīga)
Vēsture
Sākotnēji šīs ielas nosaukums bija Laivu iela. 1974. gadā Berģus iekļāva Rīga teritorijā, un 1975. gadā ielai tika piešķirts tās pašreizējais nosaukums. Iela nosaukta Raiņa lugas "Pūt, vējiņi!" galvenās varones vārdā.
Resnais vīrs
"Resnais vīrs" (en) ir atombumbas, kas tika nomesta un uzspridzināta virs Nagasaki Otrā pasaules kara laikā, koda vārds. Tā bija 4633 kg smaga, 3,3 m gara, tās diametrs bija 1,5 m. Tā tika izgatavota no plutonija-239.
Īvo Neijs
Biogrāfija
2001. gadā apbalvots ar Igaunijas Sarkanā krusta IV šķiras ordeni. 2016. gadā saņēmis Igaunijas Kultūras fonda prēmiju par mūža ieguldījumu.
Jaunībā bijis pazīstams arī kā tenisists. 1948. gadā uzvarējis Igaunijas junioru tenisa čempionātā gan individuālajā, gan pāra kategorijā. Tieši Neija tenisa prasmes bija iemesls, ka Boriss Spaskis viņu kopā ar Jefimu Helleru un Nikolaju Krogiusu piesaistīja savai komandai, kad gatavojās 1972. gada Reikjavīkas mačam par Pasaules šaha čempiona nosaukumu ar Robertu Fišeru. Neijs bija Spaska tenisa partneris un fiziskās sagatavotības treneris. Mača gaitā atklājās, ka Neijs kopā ar ASV šaha lielmeistaru Robertu Birnu ir sarunājuši kopīgi rakstīt grāmatu par šo notikumu. Neijs tika apvainots par spiegošanā ASV labā, un viņam vajadzējis priekšlaicīgi pamest Reikjaviku. Vēlāk ASV iznāca Birna un Neija kopīgā grāmata "Šaha galdiņa abās pusēs" (en), bet Neijam izvirzītos apvainojumus nevienam neizdevās pierādīt un PSRS Sporta komiteja tikai aizliedza viņam divus gadus piedalīties ārzemju turnīros.
Grāmatas
Ivo Neijs ir pazīstams kā daudzu šaha grāmatu autors, daudzas no kurām ir sarakstītas kopā ar Paulu Keresu.
Programmatūras izstrādes process
Process
Procesa jeb dzīves cikla programmatūras izstrādes laika gaitā ir pārdzīvojis daudzas revolūcijas. Sākot ar tradicionālo ūdenskrituma modeli, kurā programmatūras izstrādes process ir stingri nodalīts un viena fāze seko nākošai un beidzot ar dažādiem prototipēšanas modeļiem, kuros programmatūras process tiek organizēts daudzos posmos ar daudzām programmatūras piegādēm pasūtītājam. Programmatūras dzīves cikla atšķirības nav tikai speciālistu iegriba pēc kāda jauna procesa. Visu šo izstrādes dzīves ciklu rašanās ir bijusi saistīta ar konkrētām problēmām projektu realizācijā. Programmatūras izstrādes process balstās uz kādu no programmatūras dzīves cikla modeļiem.
Prototipēšanas modelis
Līdzīgi kā ūdenskrituma modeļa gadījumā, arī prototipēšanas dzīves cikla modeļa gadījumā ir skaidra fāzu secība, taču atšķirībā no ūdenskrituma modeļa, sākotnējās fāzēs netiek veikta detalizēta analīze, vai pilnīga programmas izstrāde, kā rezultātā var tikt neizstrādāti pilnīgi projekta dokumenti, neveikta detalizēta izstrāde un testēšana. Prototipa izstrāde pamatojas uz sistēmas specifikācijas skici. Mērķis - atklāt sistēmas prasības un specifikācijas.
ISO 12207
ISO 12207 pieder ISO standartu saimei un ir tapis vairākustandartu evolūcijas rezultātā.
Izstrādātājs
Izstrādātājs var būt:
Isāks Lipnickis
Biogrāfija
Pāragri miris no leikēmijas. Godinot Lipnicka piemiņu, Ukrainā ir notikuši trīs viņa memoriālie turnīri (1967, 1976, 1980).
990. gads
990. bija parastais gads, kas pēc Jūlija kalendāra sākās trešdienā.
Distanču slēpošana 2018. gada ziemas olimpiskajās spēlēs
Kalendārs
Visi laiki ir pēc Dienvidkorejas laika (UTC+9).
Autoceļš R351 (Krievija)
Autoceļš R351 (Автодорога Р-351) ir Krievijas Federācijas federālais autoceļš, kas ir autoceļa R242 turpinājums Sibīrijā no Jekaterinburgas līdz Tjumeņai. Automaģistrāles garums ir 329 kilometri, tā ir daļa no Eiropas maršruta E22.
Leonīds Slaucītājs
Apbalvojumi
1938. gadā L. Slaucītāju apbalvoja ar ceturtās šķiras Triju Zvaigžņu ordeni, viņš divas reizes saņēma Krišjāņa Barona prēmiju (1935, 1937). 1971. gadā viņš saņēma Pasaules brīvo latviešu apvienības Tautas balvu.
Palearktika
Eiro-Sibīrijas reģions
Boreālais un mērenais Eiro-Sibīrijas reģions ir Palearktikas lielākais bioģeogrāfiskais reģions, kas pāriet no tundras Krievijas un Skandināvijas ziemeļrietumos uz plašo taigu — boreālo skujkoku mežu, kas ved caur visu Eirāziju. Uz dienvidiem no taigas ir mērenā platlapju un jauktu mežu josla un mērenie skujkoku meži. Šo plašo Eiro-Sibīrijas reģionu raksturo daudzas kopīgas augu un dzīvnieku sugas, un tam ir daudz kopības ar Ziemeļamerikas Nearktikas valstības mērenajiem un boreālajiem reģioniem. Eirāziju un Ziemeļameriku agrāk nereti savienoja sauszemes Beringa tilts mūsdienu Beringa šauruma vietā, un tām ir ļoti līdzīga zīdītāju un putnu fauna, daudzas Eirāzijas sugas ir pārcēlušās uz Ziemeļameriku un mazāk Ziemeļamerikas sugu ir pārcēlušās uz Eirāziju. Daudzi zoologi Palearktiku un Nearktiku uzskata par kopīgu Holarktikas valstību. Palearktikā un Nearktikā ir arī kopīgas augu sugas, kuras botāniķi dēvē par arktoterciālo ģeofloru.
Ivans Vagners
2008. gada novembrī Vagners sāka darbu uzņēmumā RKK Energija. 2009. gada februārī viņš kļuva par Starptautiskās kosmosa stacijas Krievijas segmenta lidojuma vadītāja palīgu. 2009. gadā viņš devās komandējumā uz ASV kvalifikācijas celšanai un kopējiem treniņiem ar amerikāņu kolēģiem.
Naoki Macuda
Nacionālā izlase
!Kopā||40||1
Meņķa upīte
Meņķa upīte gandrīz visā savā tecējumā ir nekopta, un tā aizaug ar krūmiem.
Flora
Izpētes un aprakstīšanas principi
Pētnieki floras mēdz pētīt un aprakstīt pēc dažādiem principiem, piemēram: Ja nav īpašas atrunas, ar jēdzienu flora parasti saprot paparžaugu un ziedaugu floru. Par floru sauc arī pēc iepriekš minētiem principiem sastādītus augu aprakstu apkopojumus. Tajos mēdz iekļaut ziņas par augu sugu taksonomiju, to morfoloģiskos aprakstus, bioloģiju, fenoloģiju, vispārējo izplatību, izplatību attiecīgajā teritorijā. Florās mēdz iekļaut arī sugu noteikšanas tabulas un attēlus, reizēm izplatības kartes. Kādā teritorijā sastopamo sugu izplatības kartes mēdz kārtot izdevumos, kurus sauc par floras atlasiem, piemēram, Eiropas Floras atlass (Atlas Floraea Europea).
Rātsnams
Rātsnamiem bieži raksturīgs, ka to priekšpusē ir pulkstenis.
Ričards Šlesers
Dzīvesgājums
R. Šlesers ir precējies ar Danu Šleseri.
Kapibaras
Uzvedība un barība
Kapibarām ir raksturīgs daļēji ūdenī dzīvojošs dzīves veids. Tās mājo ezeru, upju, purvu un applūdušas savannas krastos. Kapibaras barojas ar dažādām zālēm un lakstaugiem.
Verners Cēge fon Manteifels
Tērbatas Velna tilts
1913. gadā profesors Manteifels piedalījās gājēju tilta celtniecībā, kuru pēc viņa uzvārda iesauca par Velna tiltu.
Zemgaļu uzbrukums Rīgai
Zemgaļu uzbrukums Rīgai notika 1287. gada pavasarī, lai atriebtu Livonijas ordeņa karavīru sirojumus no Heiligenbergas pils. Rīgā esošie ordeņa brāļi kopā ar rīdziniekiem, letu un līvu vasaļiem un iebraukušajiem krustnešiem izveidoja apmēram 550 vīru lielu karaspēka vienību pilsētas aizstāvēšanai. Naktī zemgaļi uzbruka ārpus pilsētas ziemeļu vārtiem esošajam zirgu stallim, kurā nakšņoja ordeņa bruņinieki un "zemes ļaudis". Kaujā zemgaļi nogalināja, ievainoja vai saņēma gūstā gandrīz visus ordeņa brāļus, bet Rīgas pilsētā neiebruka un gar Daugavu tālāk turpināja karagājienu un otru kristietības centru Līvzemē - Ikšķiles pilsētu.
Caurspīdīgā zebrzivtiņa
Caurspīdīgā zebrzivtiņa (Danionella translucida) ir sīciņa zebrzivju dzimtas (Danionidae) saldūdens zivs, kas sastopama Pegu kalnu pakājes upēs Mjanmas ziemeļrietumos (piemēram, Sitaunas upes baseinā). Tās plaši izmanto kā akvārija zivtiņas.
Gūtenberga bībele
Gūtenberga izdotā bībele tiek augsti vērtēta kā estētisks un ļoti kvalitatīvs darbs. Līdz mūsdienām ir saglabājušās 48 bībeles kopijas, tomēr tikai 21 kopija ir pilnīga, visas kopijas tiek uzskatītas par vienām no visvērtīgākajām grāmatām pasaulē, tomēr pilnīga kopija nav tikusi pārdota kopš 1978. gada.
Takajuki Sudzuki
Takajuki Sudzuki (ja; dzimis ) ir bijušais japāņu futbolists, bijis Japānas futbola izlases dalībnieks.
Nacionālā izlase
!Kopā||55||11
Rīgas dome (2017—2020)
Domes atlaišana
Pēc tam, kad Rīgas domes koalīcijas partneri, partijas "Saskaņa" deputāti, pieprasīja Rīgas domes priekšsēdētāja O. Burova atstādināšanu no amata, 16. janvārī abi domes priekšsēdētāja vietnieki zaudēja uzticības balsojumā. 22. janvārī bija gaidāms vēl viens uzticības balsojums Rīgas pašvaldības vadītājam. Kaut arī uzticības balsojumi 2017. gadā ievēlētajā Rīgas domē bija notikuši regulāri, šoreiz to organizēja pozīcijas deputāti no partijas "Saskaņa", nevis opozīcija. Tomēr pēc Jāņa Ločmeļa paraksta atsaukšanas balsojumu pārcēla uz 6. februāri. Pēc tam, kad nebija iespējams nodrošināt kvorumu budžeta pieņemšanai, 5. februārī O. Burovs, kritizējot koalīcijas partnerus no partijas "Saskaņa", kopā ar opozīcijas deputātiem pieņēma lēmumu sasaukt ārkārtas sēdi, kurā arī netika savākts kvorums. Tāpat kvorums netika savākts arī 6. februāra O. Burova uzticības balsojumam. Līdz ar to, tā kā nenotika trīs domes sēdes pēc kārtas, radās tiesisks pamatojums Saeimai atlaist Rīgas domi. Pēc vairākkārtējas aizkavēšanās galīgais lēmums par Rīgas domes atlaišanu tika pieņemts 13. februārī. Kvorumu neizdevās savākt arī 20. februārī sasauktajā atkārtotajā sēdē par Burova atstādināšanu. Šī bija jau piektā domes sēde pēc kārtas, kas kvoruma trūkuma dēļ tika atzīta par nenotikušu.
Klusa nakts, svēta nakts
"Klusa nakts, svēta nakts" (de) ir Ziemassvētku dziesma, ko 1818. gadā sacerēja ērģelnieks un skolotājs Francs Ksavers Grūbers (Franz Xaver Gruber) Josefa Mora (Joseph Mohr) pāris gadus iepriekš sarakstītajiem vārdiem.
1900. gada vasaras olimpisko spēļu norises vietas
Šajā rakstā apkopotas 1900. gada vasaras olimpisko spēļu norises vietas. Olimpisko spēļu sporta veidi tika aizvadīti 14 norises vietās. Spēļu rīkotājpilsēta bija Francijas galvaspilsēta Parīze, un tās notika no 1900. gada 14. maija līdz 28. oktobrim.
Atvari
Atvari var būt:
Bamba Djengs
Šeiks Amadū Bamba Mbake Djengs (fr, dzimis ) ir Senegālas futbolists, spēlē uzbrucēja pozīcijā, Senegālas futbola izlases dalībnieks. Kopš 2023. gada Djengs pārstāv Francijas 1. līgas komandu Lorient.
Balasta dambis
Balasta dambis ir iela un vēsturiska hidrotehniska būve Rīgā, Kurzemes rajonā, Ķīpsalā. Balasta dambis sākas krustojumā ar Raņķa dambi, šķērso Zundu (Āzeni), stiepjas gar Āgenskalna līci līdz Krišjāņa Valdemāra ielai. Otrpus Kr. Valdemāra ielai Balsta dambis turpinās gar Daugavas krastu līdz Ģipša ielai.
Vēsture
Pirmais dambis, saukts arī par Ķīpsalas un Podraga dambi, celts no 1764. līdz 1784. gadam pēc Gustava Emanuēla fon Veismaņa projekta. 18. gadsimtā pie tā bija ierādīta vieta Rīgā iebraukušajiem buru kuģiem liekā balasta (kas pārsvarā bija laukakmeņi) izkraušanai, tādēļ tas nodēvēts par Balasta dambi, kā iezīmēts 1876. gada pilsētas plānā.
Ielas raksturojums
Mūsdienu iela Balasta dambis sastāv no diviem savstarpēji nesaistītiem posmiem, kas sakrīt ar vēsturisko dambi. Iela sākas krustojumā ar Raņķa dambi Rīgas Pārdaugavas daļā, pa koka tiltu šķērso Zundu (Āzeni) un tālāk stiepjas cauri Ķīpsalai. Sākotnēji tā iet paralēli Āgenskalna līča krastam, tad pagriežas paralēli Daugavas krastam līdz beidzas krustojumā ar Krišjāņa Valdemāra ielu pie Vanšu tilta. Otrpus Kr. Valdemāra ielai Balsta dambis turpinās gar Daugavas krastu līdz Ģipša ielai.
Slavutiča
Vēsture
Lēmums par pilsētas būvniecību tika pieņemts 1986. gada 2. oktobrī, dažus mēnešus pēc Čornobiļas atomelektrostacijas katastrofas. Pilsēta bija paredzēta atomelektrostacijas personāla un tā ģimenes locekļu dzīvošanai no evakuētās Pripjatas pilsētas. Nosaukta Dņepras upes senslāvu vārdā. Pilsētu projektēja un būvēja astoņu bijušās PSRS republiku — Latvijas, Lietuvas, Igaunijas, Gruzijas, Azerbaidžānas, Armēnijas, Ukrainas un Krievijas arhitekti un celtnieki. Katra republika pilsētā būvēja vienu vai vairākus pilsētbūvniecības kompleksus (kvartālus), kā rezultātā pilsēta tagad sadalīta 13 kvartālos: Baku, Belgorodas, Viļņas, Dobriņinas, Erevānas, Kijivas, Ļeņingradas, Maskavas, Rīgas, Tallinas, Tbilisi, Čerņihivas un Pečoru, katrs no kuriem ir ar atšķirīgu arhitektūru. Pirmās ēkas ekspluatācijā tika nodotas 1987. gadā. Pēc AES slēgšanas 2000. gadā pilsētā lielas nodarbinātības problēmas.
Piena ceļš (dziesma)
Rīgas Kinostudijas un Čehoslovākijas studijas „Barrandov” kopražojuma filma tapa vairāk nekā divus gadus un tās pirmizrāde notika 1986. gadā. Tā saņēma zelta medaļu 1987. gada starptautiskajā bērnu filmu festivālā Itālijā, kā arī zelta godalgu 1988. gada starptautiskajā bērnu un jaunatnes filmu festivālā Argentīnā.
Tievknābja kuitala
Uzvedība
Par tievknābja kuitalas bioloģiju nav zināms daudz faktu. Tā ir izteikts gājputns, kas ligzdo pārejas biotopā starp purvainiem mežiem un stepi. Iespējams, ligzdošanas sezonā tievknābja kuitalai ir bijuši specifiski barošanās ieradumi. Valda uzskats, ka tievknābja kuitala ligzdo nelielās kolonijās, ligzdām atrodoties 2—15 m attālumā vienai no otras. Dējumā tipiski 4 olas, perēšanai notiekot maijā. Ziemošanas sezonā tievknābja kuitalas pulcējās lielos baros, kopīgi migrējot un barojoties. Rudens migrācija parasti notika septembrī, pavasara martā. Ziemošanai tika izvēlēti sāls ezeru, zivju dīķu, lagūnu krasti, stepe, pat pustuksnesis ar lielām ūdenstilpēm. Ļoti bieži tievknābja kuitala ir tikusi novērota jūras krastā. Līdzīgi kā citas kuitalas, tā barojas ar nelieliem bezmugurkaulniekiem, kurus atrod ūdenstilpju dūņās, tās pārbaudot un iztaustot ar garo knābi.
Skaistgalves
Latvijā atrastās sugas
<ul><li style="display: inline-table;">
Tikai citos kontinentos atrastās
Calocybe africana, Calocybe alneti, Calocybe aromatica, Calocybe atropapillata, Calocybe aurantiaca, Calocybe bipigmentata, Calocybe caucasica, Calocybe coniceps, Calocybe convexa, Calocybe cyanea, Calocybe cyanella, Calocybe decolorata, Calocybe heterospora, Calocybe indica, Calocybe musashiensis, Calocybe pseudoflammula, Calocybe pusilla, Calocybe rubra, Calocybe vasilievae, Calocybe venezuelana.
Fornarīna
Rentgena analīze norāda, ka gleznas fonā sākotnēji bijusi Leonardo stila ainava vietā, kur aug mirtes krūms, kas bija svēts augs Venerai, mīlas un kaisles dievietei.
Ivans Soroka
Šaha kompozīcija
No 2012. gada starptautiskais lielmeistars. Ieguvis 87,50 FIDE albumu punktus.
Jermaks
Vēsturiskās neskaidrības
Laika gaitā Jermaka tēls ir folklorizējies.
Handlova
Handlova ir pilsēta Slovākijā, Trenčīnas apgabala Prjevidzas apriņķī. Brūnogļu ieguves un vēsturisks Karpatu vāciešu mazākumtautības centrs.
Vēsture
Pilsēta dibināta 1376. gadā, kad šeit pametās vācu iedzīvotāji. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Ņitrabāņa (hu), savukārt vēsturiskais vāciskais nosaukums — Krikerhava (de). 18. gadsimta beigās pilsētas apkārtnē atklāja ogļu iegulas. Pēc Pirmā pasaules kara iekļāvās Čehoslovākijā. Pēc Otrā pasaules kara, pamatojoties uz Beneša dekrētiem, pilsētas vācu iedzīvotāji tika padzīti uz Vāciju. No 1993. gada — Slovākijas sastāvā. 2009. gada 10. augustā ogļu šahtā Handlovā notika avārija, kuras rezultātā gāja bojā 20 cilvēki. Valstī tika izsludinātas sēras.
Bosnijas baznīca
Bosnijas baznīca (bs) bija neatkarīga kristiešu baznīca viduslaiku Bosnijas teritorijā no aptuveni 11. līdz 15. gadsimtam. Gan katoļu, gan pareizticīgo baznīca uzskatīja Bosnijas baznīcu par ķeceriem.
Ābrams Havins
Biogrāfija
Divas reizes uzvarējis Kijivas pilsētas šaha čempionātos: 1937. gadā kopā Borisu Ratneru un 1939. gadā. 1938. gadā Gorkijā uzvarējis PSRS 1. kategorijas šahistu turnīrā. 1940. gadā Ļvivā uzvarējis Rietumukrainas šaha čempionātā. 1940. gadā saņēmis PSRS sporta meistara šahā nosaukumu. 1944. gadā Omskā kopā ar Alekseju Sokoļski uzvarējis PSRS šaha čempionāta pusfinālā. 1944. gada PSRS šaha čempionāta finālā Maskavā dalījis 11.-14. vietu ar Vjačeslavu Ragozinu, Aleksandru Kotovu un Georgiju Ļisicinu (uzvarējis Mihails Botviņņiks). Daudzkārtējs Ukrainas šaha čempionātu dalībnieks, kuros lielāko panākumu guvis 1954. gadā Kijivā, kad kļuvis par šī turnīra uzvarētāju.
Bijis pazīstams kā šaha nodaļu redaktors dažādās Ukrainas avīzēs. No 1960. gada strādājis Kijivas populārzinātnisko filmu studijā, kurā bijis scenāriju autors dokumentālajām filmām.
Lielo ezeru balkeris
Uzbūve
Lielākās dziļūdens slūžas Sū slūžās ir Po slūžas (Poe locks - angļu val.), kas ir 370 m garas un 34 m platas. Ņemot vērā gabarītu ierobežojumus, šobrīd ezeros ir trīsdesmit kuģi, kuri var pāriet no Augšezera uz Hūronu tikai izmantojot Po slūžas, lai arī neviens no tiem nesasniedz slūžu maksimāli pieļaujamo izmēru. Daudzi Lielo ezeru balkeri ir tajos iesprostoti, jo nevar iziet cauri Sentlorensas ūdensceļam, kura slūžas pieļauj 230 m garuma un 24 metru platuma maksimālos kuģu izmērus. Mazās atļautās iegrimes upēs (Sentmēri upē uzturētais dziļums ir 8,2 m, Senklēras ezera uzturētais dziļums 6,4 m) ierobežo Lielo ezeru balkeru kravas ietilpību, bet to daļēji kompensē papildus garums un kastes veida (liels ūdensizspaida pilnības koeficients) korpuss. Tā kā Lielo ezeru viļņi pie līdzīga augstuma nesasniedz tik lielu garumu vai periodu kā okeāna viļņi, tad pastāv mazāka varbūtība, ka kuģis varētu tikt pacelts priekšgalā un pakaļgalā viļņu virsotnēs un tikt pārlauzts. Šī iemesla dēļ attiecība starp kuģa garumu, platumu un tā korpusa augstumu var būt nedaudz lielāka nekā okeānā ejošiem jūras kuģiem. Ezeru kuģu garuma, platuma attiecība parasti ir 10:1, kamēr okeāna kuģiem tā ir 7:1. Slūžu izmēri ir noteicošais faktors ezeru kuģu būvē.
Kuģu zaudējumi un incidenti
Novembris tradicionāli ir bijis noslēdzošais navigācijas sezonas mēnesis pirms ziemas apkopēm (un ezeru aizsalšanas). Novembra mēnesī ir sliktākie navigācijas sezonas laikapstākļi, kas ir noveduši pie neproporcionāli augsta avāriju skaita. Pētījumi rāda, ka vairāk par pusi no visām uzskriešanām uz sēkļa un viena trešdaļa no visām kuģu nogrimšanām no 1900. līdz 1950. gadam ir notikušas novembrī.
Detroita Mičiganas štatā
William Clay Ford stūres māja ir daļa no Dossinu Lielo ezeru muzeja (Dossin Great Lakes Museum - angļu val.) Belles salā (Belle Isle - angļu val.). Stūres māja ir atvērta apskatei un vērsta pret Detroitas upi.
Sūneņi
Sūneņi (Bryozoa) ir bezmugurkaulnieku dzīvnieku tips. Citās klasifikācijās tie tiek uzskatīti par vainagtaustekļaiņu tipa klasi. Tie parasti ir sēdoši, koloniāli ūdens dzīvnieki, dažreiz ar masīvu kaļķa skeletu. Atsevišķu indivīdu izmēri ir 1-3mm, savukārt kolonijas var noklāt vairāk kā 1m2 lielus laukumus. Sūneņi dzīvo galvenokārt jūrās. Mūsdienās pazīstamas virs 5000 sūneņu sugām, no tām saldūdeņos ap 50 sugām. Formas, kam ir cietais skelets, labi saglabājas fosilā stāvoklī. Zināms līdz 5000 fosilām sugām.
Asinsrite un elpošana
Asinsrites un elpošanas orgānu sistēmu sūneņiem nav. Elpošanas funkcijas veic taustekļi, bet asins funkcijas — dobuma šķidrums. Tiem sūneņiem, kuriem cistīdi nav klāti ar kalcīta slāni, gāzu apmaiņa var notikt caur visa ķermeņa virsmu.
Uzda
Uzda ir pilsēta Baltkrievijā, Minskas apgabala Uzdas rajona centrs.
Sūneņi
Filoģenētika
Sūneņi ir sena un ļoti īpatnēja grupa, kuras stāvoklis sistēmā un filoģēnijā vēl nav pilnīgi skaidrs. Sekundārais ķermeņa dobums, metanefrīdija tipa izvadorgāni, dzimumšūnu veidošanās no celotēlija un, beidzot, vairākumam sastopamais trohoforveida kāpurs liecina, ka sūneņiem neapšaubāmi ir kopīgas saknes ar posmtārpiem. Acīmredzot, tie ļoti sen atdalījušies no posmtārpiem un sakarā ar pāreju uz sēdošu dzīves veidu ieguvuši virkni pazīmju, kas ir līdzīgas zarndobumaino (polipu) pazīmēm, ar kurām tos sākumā arī apvienoja. Šī līdzība gan ir tīri konverģenta, jo sūneņi neapšaubāmi jāuzskata par trīsslāņainiem dzīvniekiem. Fosilā veida sūneņi ir pazīsrtami jau no apakšējā ordovika.
Kimberlija Garsija
Gabriela Kimberlija Garsija Leona (es; dzimusi Vankajo) ir Peru vieglatlēte, soļotāja.
Gardeguna bruņnesis
Gardeguna bruņnesis, arī deviņjoslu bruņnesis (Dasypus novemcinctus), ir Amerikas placentāļu (Xenarthra) bruņnešu dzimtas (Dasypodidae) visizplatītākā suga. Sastopams no ASV dienviddaļas (no Kanzasas štata līdz Misūri), cauri Meksikai un Centrālamerikai, līdz pat Argentīnai un Urugvajai dienvidos.
Dzīvesveids
Bruņnesis savu teritoriju iezīmē — ar dziedzeru izdalījumiem, kas atrodas dažādās ķermeņa vietās.
Deviņjoslu bruņnesis un cilvēki
Bruņneši ir tā savairojušies, ka dažos reģionos tos uzskata par kaitīgiem. Reizēm bruņneši tiek izmantoti bioloģiskajā cīņā pret kukaiņiem. Bruņnešu rakšanās ievērojami paātrina augsnes eroziju.
Gadimes ala
Gadimes ala jeb Marmora ala (sq) ir ala Kosovā, Gadimes ciemā netālu no Lipļanas, apmēram 20 km no Prištinas, blakus ceļam uz Skopji. Tās ieejas atrodas Klisiras upes abos krastos — trīs labajā un viena kreisajā krastā.
1. autobusu maršruts (Ogre)
Maršruta kopējais garums ir 14,38 km. Virziena Jaunogres st.—D/S "Ogre" garums ir aptuveni 7 km, bet virziena D/S "Ogre"—Jaunogres st. garums — aptuveni 7,38 km.
Silvestrs Žukausks
Biogrāfija
1914. gada augustā, kad sākās Pirmais pasaules karš, Žukausks tika iecelts par 314. Novijoskolas kājnieku pulka komandieri. Kara sākumā piedalījies kaujās pie Varšavas, cīņās bijis ievainots. 1915. gada maija sākumā pulks atkāpies tagadējās Lietuvas teritorijā, kur Žukausks no maija līdz jūlijam piedalījās kaujās pie Ķēdaiņiem, Arjogalas, Šauļiem, Šeduvas un citur. Vēlāk atkāpies ar pulku mūsdienu Latvijas teritorijā, kur 1915. gada rudenī paaugstināts par ģenerālmajoru. Kaujās Latvijas teritorijā, kur vairākkārt ievainots, komandējis 1. kājnieku divīzijas brigādi un vēlāk 13. armijas korpusu. Dienot Krievijas impērijas armijā, Žukausks tika apbalvots ar Svētā Staņislava ordeni (II un III šķiras), Sv. Annas ordeni (II, III un IV šķiras), Sv. Vladmira ordeni (III un IV šķiras) un Sv. Jura zobenu. 1917. gadā pēc Oktobra revolūcijas demobilizējies un devies uz Kijevu, no kurienes 1918. gadā atgriezies dzimtajā Lietuvā.
Voldemārs Dimze
Voldemārs Dimze (1902—1942) bija latviešu virsnieks un aktieris, Viestura ordeņa kavalieris. Ievērību guvis ar lomu pirmajā lielformāta Latvijas spēlfilmā „Lāčplēsis”, kurā atveidoja Lāčplēša/Jāņa Vanaga lomu.
Zavodovska sala
Salu 1819. gadā atklāja Krievijas antarktiskā ekspedīcija Fabiāna fon Belinshauzena vadībā un nosauca par godu ekspedīcijas kuģa Vostok kapteinim leitnantam Ivanam Zavadovskim.
Spuras
1 — žaunu vāks
9 — vēdera spura (pāra)
Kirani Džeimss
Kirani Džeimss (en; dzimis Gujavā) ir Grenādas vieglatlēts, startē sprinta distancēs, pārsvarā 400 m. Viņš ir un 2011. gada Pasaules čempionāta zelta medaļu ieguvējs šajā distancē, paveicis to būdams jaunāks par 20 gadiem un kā pirmais savas valsts vēsturē.
Minimālā alga
Neoklasicisma teorija
Saskaņā ar neoklasicisma ekonomisko teoriju minimālās algas noteikšana virs līdzsvara punkta noved pie bezdarba pieauguma, kas ir saistīts ar to, ka vairāk darbinieku vēlas strādāt ar šo naudu, un mazāk darba devēju ir gatavi tos samaksāt. Šajā gadījumā minimālās algas izturas tāpat kā cenu grīdas. Tāpat kā cenu grīdai, minimālās algas rada pārāk lielu darbaspēka piedāvājumu, kas atšķirībā no precēm netiek iznīcināta vai nopelna valsts, un līdz ar to veido bezdarbu. Šī situācija ir saistīta ar faktu, ka mākslīgi augsti minimālās darba likmes palielina uzņēmuma izmaksas, kurām, lai saglabātu uzņēmuma rentabilitātes līmeni vai rentabilitāti, principā būtu jāpieņem darbā mazāk darbinieku. Sliktākajā gadījumā tas var novest pie dažu grupu izslēgšanas no darba tirgus. Darba pieprasījuma samazinājums, kas nav darba vietu skaita samazināšana, var samazināt darba laiku.
Pētījumu rezultāti
Viens no slavenākajiem pētījumiem Amerikas Savienotajās Valstīs, kurā netika konstatēta minimālās algas pieauguma ietekme uz nodarbinātību, ir Alana Krugera un Deivida Karda "Minimālās algas un nodarbinātība: īpašs ātrās ēdināšanas nozares piemērs Ņūdžersijā un Pensilvānijā". Katra ASV pavalsts veido savu minimālo algu. Tas ļauj ekonomistiem veikt salīdzinošu analīzi no valsts. Pētījumi liecina, ka uzņēmumu ikgadējā un vidējā darba samaksa pieauga, un nodarbinātības līmenis pieauga vai nemainījās valstīs, kurās tika noteikts minimāls līmenis.
Atmaksājamais nodokļu kredīts
Galvenā atšķirība starp šo metodi un negatīvo ienākuma nodokli ir tā, ka, lai saņemtu šādu aizdevumu, vispirms ir jāiegādājas noteiktais minimums.
Kolektīvais līgums
Valstis, kurās šī metode ir veiksmīgi izmantota, ir Norvēģija, Zviedrija un Dānija. Šajās valstīs nav likumīgi reglamentētu minimālo algu, un tas ir noteikts kolektīvajā līgumā. Tomēr šī metode neaizvieto minimālās algas, bet tikai nosaka efektīvāku tā noteikšanas metodi.
Ekspress-MD2
Pavadonis izgatavots Krievijas uzņēmumā GKNPC Hruničeva uz platformas Jahta bāzes. Sakaru aparatūru piegādāja uzņēmuma Thales Alenia Space Itālijas filiāle. Tam uzstādīti 8 C joslas un 1 L joslas raidītāji. Pavadoņa darbības laiks sākotnēji bija plānots 10 gadi.
Paziņojumi jūrniekiem
ASV
Paziņojumi sastāv no svarīgas informācijas izklāsta, karšu korektūras sadaļas, kura sakārtota pēc karšu numuriem augšupejošā kārtībā un dažādas papildus informācijas. Agrāk bija arī produktu kataloga korekcijas sadaļa, publikāciju korekcijas sadaļa un pārraidīto navigācijas brīdinājumu apkopojums. Lietotāju pienākums ir izlemt, kuras no to kartēm un publikācijām nepieciešams korektēt. Jūrnieki tiek aicināti sadarboties karšu un publikāciju korektūrā ziņojot par visām neatbilstībām starp publicēto informāciju un realitātē novērotajiem apstākļiem un rekomendējot atbilstošus uzlabojumus. Katru paziņojumu jūrniekiem aizmugurē ir ievietota ziņošanas forma.
Krokets 1900. gada vasaras olimpiskajās spēlēs — vienspēles ar vienu bumbu
Vienspēles ar vienu bumbu bija viena no trim kroketa disciplīnām 1900. gada vasaras olimpiskajās spēlēs. Sacensības notika 1900. gada 28. jūnijā Buloņas meža teritorijā. Tajās startēja 9 sportisti, 6 vīrieši un 3 sievietes, kuri visi bija no Francijas.
Tā kā šajā disciplīnā startēja tikai sportisti no Francijas, tad arī šīs valsts pārstāvji izcīnīja visas olimpiskās medaļas. Zelta medaļu ieguva Gastons Omuats, sudraba medaļu — Žoržs Žoēns, bet bronzas medaļu — Kretjēns Veideliks.
1957.—1958. gada Eiropas kausa sezona
1957.—1958. gada Eiropas kausa sezona bija Eiropas spēcīgākā futbola klubu turnīra 3. sezona. Sezona ilga no līdz. Finālspēlē norisinājās Heizela stadionā (tagad — Karaļa Boduēna stadions) Briselē.
Arsenāls
Arsenāls var būt:
Apkakles strazds
Izskats
Apkakles strazds ir vidēja auguma mežastrazds ar slaidu ķermeni, salīdzinoši garu kaklu, apaļu galvu, garu asti un šauriem spārniem. Ķermeņa garums 23—27 cm, spārnu izplētums 42—48 cm, svars 85—138 g.
Ilgu tramvajs (filma)
Filma nominēta 12 Amerikas Kinoakadēmijas balvām un iegūtas četrās nominācijās: Labākā aktrise galvenajā lomā, Labākais aktieris otrā plāna lomā, Labākā aktrise otrā plāna lomā un Labākais mākslinieka darbs.
Nigēras futbola izlase
Nigēras futbola izlase ir futbola komanda, kas pārstāv Nigēru starptautiskās sacensībās. Tā ne reizi nav kvalificējusies FIFA Pasaules kausam, bet ir 2 reizes kvalificējusies Āfrikas Nāciju kausam. Pirmo reizi Nigēras izlase to paveica 2012. gadā, kad, kvalifikācijā šokēja spēcīgo Ēģiptes izlasi, pārspējot to ar 1-0 savā laukumā. Finālturnīrā Nigēra tika ielozēta vienā grupā ar Gabonu, Tunisiju un Maroku, kur palika pēdējā vietā zaudējot visās spēlēs. Nigēra kvalificējās arī 2013. gada Āfrikas Nāciju kausam, kvalifikācijā divu spēļu summā ar 2-1 pārspējot Gvineju.
Ķengurpeļu dzimta
Sistemātika
Ķengurpeļu dzimta (Heteromyidae)
Edmunds Jansons
Edmunds Jansons (dzimis Saldū) ir animācijas filmu režisors un mākslinieks.
Umberto II
Umberto II (it; dzimis, miris ) bija Itālijas karalis mazliet vairāk nekā mēnesi 1946. gadā.
Lielāko atlikušā mūža daļu Umberto II nodzīvoja Kaškaišā, Portugālē.
Langstiņi
Iedzīvotāju skaita izmaiņas
Esošajās robežās, pēc CSB datiem.
Georgi Dermendžijevs
Futbolista karjera
Spēlējis Sofijas "Slavia", Gabrovas "Jantra" un Plovdivas "Spartak". 1979.—1980. gada sezonā ar Slavia uzvarēja Bulgārijas kausa izcīņā.
Kroto
Kroto var būt:
NG-18
Kosmosa kuģis nosaukts par godu 2012. gadā mirušajai astronautei Sallijai Raidai, kura bija pirmā ASV sieviete kosmosā.
Lidojuma gaita
Pēc ieiešanas orbītā atvērās tikai viens no diviem saules bateriju paneļiem, bet Northrop Grumman pārstāvji kliedēja bažas, ka tas varētu negatīvi ietekmēt kosmosa kuģa spēju sasniegt kosmisko staciju.
Roberts Akermanis
Dzīvesgājums
Pēc denacionalizācijas atguva vecākiem atņemto īpašumu Kalvenes pagastā, kur brīvajā laikā ar lauku darbiem nodarbojās atlikušos mūža gadus.
Skolotāja darbs
Kā ķīmijas skolotājs bijis stingras dabas un pārliecības. Skolotāja darbā veidoja un uzturēja pēcstundu pulciņus un nodarbības, stundu laikā liekot lielu uzsvaru uz praktiskiem paraugdemonstrējumiem. Īpaši pēckara laikā pašdarbojoties iekārtoja un pilnveidoja skolas ķīmijas laboratoriju.
Sergejs Lobanovs
Sergejs Lobanovs (ru; dzimis ) ir Krievijas starptautiskais meistars šahā (2017).
Mājas apogs
Mājas apogs (Athene noctua) ir pūču dzimtas putns. Dabiskais izplatības areāls ir Eiropa, Centrālāzija, Tuvie Austrumi un Ziemeļāfrika. Vēsturiski ligzdojis arī Latvijā, bet mūsdienās sastopama ļoti reti. Mājas apogi uzturas lauku apvidos ar lieliem, veciem kokiem. Uzturā lieto peles un citus sīkus grauzējus, nelielus putnus, kukaiņus, gliemežus un sliekas.
Rihards Gustavs Borgelins
Dzīvesgājums
Pēc Igaunijas padomju okupācijas 1940. gadā izbraucis uz dzimteni. 1941. gadā dāņu valodā iznāca Borgelina grāmata par kara gaitām Baltijā — Baltikum kaemper. Miris 1966. gada 8. decembrī Kopenhāgenā.
Lilioma dziesma
"Lilioma dziesma", sākotnēji "Dziesma par karuseli", ir viena no Imanta Kalniņa dziesmām ar Māra Čaklā vārdiem, kuru viņš 1971. gadā komponēja Ferenca Molnāra lugai „Lilioms”.
Melnais Ādams
Filmas "Melnais Ādams" pasaules pirmizrāde notika Mehiko. Latvijas kinoteātros filmu demonstrēja no, bet ASV — dienu vēlāk, no 21. oktobra. Filmas pasaules kases ieņēmumi ir vairāk nekā 391 miljons ASV dolāru un tā ir saņēmusi dažādas kritiķu atsauksmes, kas slavē vizuālos efektus un Džonsona tēlojumu, bet kritizē scenāriju.
Latvijas Vēstnesis (izdevējs)
Likumi.lv
Latvijas Republikas tiesību akti: jaunākā informācija par tiesību aktiem un to izmaiņām. Vietnē nodrošināta pieeja sistematizētiem tiesību aktiem, tas ir jaunākie tiesību akti vietnē tiek publicēti to izsludināšanas dienā oficiālajā izdevumā "Latvijas Vēstnesis". Tiesību akti ir papildināti ar jaunākajiem grozījumiem, tie ir pieejami spēkā esošajā redakcijā. Papildus tiek nodrošināta piekļuve tiesību akta „vēsturiskajām” un „nākotnes” redakcijām. Tiesību aktiem tiek norādīts to spēkā esamības statuss. Tiesību aktiem ir pievienoti saistītie dokumenti un satura rādītājs.
Jurista Vārds
Specializēts nedēļas žurnāls tiesiskai domai un praksei un portāls juristiem. Latvijas juristu neklātienes forums.
1168. gads
1168. gads bija garais gads, kas pēc Jūlija kalendāra sākās pirmdienā.
Barbe
Izskats
Barbe ir liela auguma saldūdens zivs. Tās garums retos izņemumos var pārsniegt 130 cm, svars sasniegt 25 kg, lai gan ļoti reti pārsniedz 7,3 kg, parasti tā ir 50—100 cm gara un sver 1—3 kg. Barbei ir vairākas morfoloģiskas iezīmes, kas raksturīgas zivīm, dzīvojošām tuvu gultnei upēs ar ātru, spēcīgu straumi: ķermenis slaids, šķērsgriezumā ieapaļš, vēders plakans (taisns) ar horizontāli stāvošām kūršu spurām, galva trīsstūrveida, ar slīpu pieri, mute vērsta uz leju.
Žuau II
Žuau II (pt; dzimis, miris ), saukts Pilnīgais princis (o Príncipe Perfeito) bija Portugāles karalis no 1481. gada līdz nāvei 1495. gadā, kā arī četras dienas 1477. gadā. Kopā ar tēvu, karali Afonsu V karoja Marokā un pret Kastīliju. Valdīšanas laikā spēja likvidēja sazvērestības augstmaņu vidū. Atbalstīja Āfrikas kolonizēšanu, tomēr atteicās atbalstīt Kolumba ekspedīciju. Miris no slimības.
Sami Kapanens
Spēlētāja karjera
2008. gada vasarā hokejists paziņoja par savu atgriešanos Somijā. Pēc 2009.—10. gada sezonas Kapanens paziņoja par spēlētāja karjeras beigšanu, taču vien gadu vēlāk atgriezās "KalPa" rindās kā spēlētājs.
Ten
Vēsture
2015. gada 24. decembrī sākās kanāla testa signāli, kurus sauca par "10". 2016. gada 18. februārī tika paziņots kanāla oficiālais nosaukums: "Ten".
Taidžuna
Taidžuna ir otrā lielākā pilsēta pēc Taipejas Taivānā (Ķinas Republika) ar 2,8 miljoniem iedzīvotāju 2017. gadā. Taidžuna ir rūpniecības pilsēta Taivānas centrālās daļas rietumu pusē, atrodas kalnainā teritorijā. Taidžunas pilsētas centrā ir muzeji, tempļi un grezna ķieģeļu Taidžunas stacija, kas ir japāņu kolonijas perioda (1895–1945) mantojums. Taidžunas apgabals ir 2 215 km² plats, pilsētas apvidus ir 492 km² plašs.
Mānija
Hipomānijai ir raksturīgi līdzīgi simptomi, bet mazāk izteikti.
Diena pēc rītdienas
Filmā tiek stāstīts par globālās sasilšanas izraisītu potenciālu Zemes bojāeju. Profesors Adrians Hals (atveido Deniss Kveids) cenšas šo situāciju glābt. Globālās sasilšanas dēļ Losandželosā plosās zemestrīces un virpuļviesuļi, savukārt Ņujorkā ir novērojami ievērojama izmēra krusas graudi. Gaisa temperatūra vietām noslīd līdz -128 °C.
Rīgas dome (2001—2005)
2001. gadā ievēlētā Rīgas dome bija Rīgas pilsētas pašpārvaldes augstākā iestāde, kas darbojās līdz 2005. gada Rīgas domes vēlēšanām. Tā sastāvēja no 60 deputātiem un pēc 2002. gada darbojās atjaunotajā Rātsnama ēkā Rātslaukumā 1, Vecrīgā. Rīgas domes priekšsēdētājs bija Gundars Bojārs (LSDSP).
Genzebe Dibaba
Divas reizes piedalījusies olimpiskajās spēlēs. 2016. gadā Riodežaneiro, Brazīlijā, izcīnījusi sudraba medaļu 1500 m distancē.
Rubika kuba matemātika
Rubika kuba matemātika ir matemātisko metožu kopums, kas apskata Rubika kuba īpašības no abstraktās matemātiskas skatu punkta. Šī matemātika pēta un novērtē kuba sakārtošanas algoritmus. Balstās uz grafu teoriju, grupu teoriju, rekursīvo funkciju teoriju un kombinatoriku.
Apzīmējumi
Šajā rakstā izmantoti “Singmastera apzīmējumi”, ko izstrādājis Deivids Singmasters un publicējis 1981. gadā, lai norādītu Rubika kuba skaldņu pagriešanas secību 3×3×3.
Zemāki Dieva skaita aprēķini
Šo atrisinājumu skaitu var uzlabot, ņemot vērā papildu identitātes: divu pretējo virsmu rotācijas (LR = RL, L2 R = R L2 utt.). Līdzīga pieeja ļauj mums iegūt Dieva skaitļa apakšējo robežu 18f vai 21q. Šis atrisinājums jau sen ir palicis kā labākais no zināmajiem. Tas izriet no nekonstruktīviem pierādījumiem, jo tas nenorāda uz konkrētu konfigurācijas piemēru, kura montāžai nepieciešams 18f vai 21q gājienu skaits.